text: Nuria Benedito » El meu mètode
  uè et preocupa? Què t'està frenant a viure com vols en aquest moment? Què t'impedeix avançar?
  Quan tenia 16 anys el tema de l'ansietat i la por em van començar a preocupar i he dedicat més de 15 anys i pels meus càlculs més de 10mil hores d'estudi a intentar trobar la resposta a la pregunta: Què ens passa? Per què patim ansietat i por?
  L'ansietat és un estat emocional desagradable relacionat amb la inquietud, la inseguretat i el temor.
  L'ansietat sorgeix de 3 elements: 1. en un primer lloc hi ha alguna cosa o algú que em demana un esforç, 2. sento que això que se m'està demanant si no ho resolc adequadament em perjudicarà d'alguna manera a la meva vida, les meves relacions, la meva professió, la meva parella… 3) en tercer lloc, valoro que les meves capacitats, o els meus coneixements, no són suficient bons per resoldre aquesta situació. Sento dins meu que "no puc afrontar-ho".
  Aquest "no puc afrontar-ho" és el que genera un bloqueig, fa que el meu sistema nerviós s'acceleri, provocant una reacció de malestar automàtica i imparable. Com un riu desbordat.
  La por està en l'origen de l'ansietat. L'ansietat és la por a no poder complir amb una demanda que veig en l'exterior o en el futur.
  Quan jo sento que la demanda de l'entorn supera la capacitat de resposta que tinc això em porta a entrar en un estat d'alerta o de desequilibri intern. Algú o alguna cosa m'està demanant un esforç o una força que jo no tinc. I enfront d'aquesta situació jo em sento fatal.
  D'on ve la por?
  La por és l'anticipació del sofriment o del dolor. Sembla real. La nostra ment és la millor guionista de telenovel·les i serials. La ment sempre interpreta coses que no són la realitat… Si observes les teves pors veuràs com el 90% de les coses que ens diem, i que ens fan por, mai arribaran a succeir.
  La por pot protegir-nos?
  No tractarem aquí la por "útil" o "protectora", aquesta por que ens impedeix posar la mà en el foc o creuar les vies de l'estació quan està arribant el tren. No ho farem aquí perquè, no és por sinó "sentit comú".
  El que sí tractaré aquí és la por "inútil", paralitzant, aquesta por que fa que no puguem avançar, que ho creiem immens i real, poderós, aclaparant. Em centraré únicament en la por tòxica que impedeix que puguem mostrar el nostre veritable potencial, la nostra naturalesa.
  I aquesta por està present en tots nosaltres. Sovint no és tan senzill d'identificar-la com podria semblar. La majoria de les persones són capaces de detectar les pors que tenen els altres però no veuen les seves pròpies. Tots som humans compartim els mateixos sentiments i també la por. No podem evitar sentir por en situacions noves. De fet, aquesta és una reacció inconscient de la ment per protegir-te d'allò desconegut, perquè no facis cap canvi o fins i tot ni escoltis coses que poden posar en risc la teva manera d'enfocar la vida. Tots tenim múltiples pors que ens fan renunciar al que realment volem. A prendre decisions alineades amb els nostres valors. A suportar durant anys un cap o un treball que no suportem. A no creure'm capaç o mereixedor de certes coses.
  No cometis l'error de molta gent, d'esperar i esperar abans d'actuar. El catàleg d'excuses és inacabable per seguir fent el que fas i no emprendre les accions necessàries per anar allà on desitges anar.
  Per què la por és el centre del meu mètode?
  Perquè en l'origen de qualsevol dificultat en la vida he observat que hi ha algun tipus de por. La majoria de nosaltres tenim una o diverses creences que ens limiten. La por ens impedeix avançar perquè ens impedeix prendre les accions necessàries.
  La raó per la qual estic fent això és perquè he comprès que els processos que han transformat la meva vida són de tipus educacional i he arribat a la convicció que aquests mètodes poden ser ensenyats a totes les persones.
  Com puc vèncer la por?
  A moltes persones els ha sorprès i estimulat saber que, encara que la incapacitat d'enfrontar-se a la por pugui semblar i sentir-se com un problema psicològic, en la majoria de casos no és així.
  Crec que es tracta d'un problema educacional i que al reeducar la ment, un pot acceptar la por com un simple fet de la vida, més que com un obstacle per viure la vida que volem viure.
  La convicció que la por pot ser afrontada amb èxit mitjançant la reeducació, prové de les meves pròpies experiències.Descarrega't "Els 10 Passos per superar les pors".
  Encara no veus perquè la por està darrere de tot conflicte?
  Deixa'm que et mostri alguns exemples:
  Què és per a tu… La por a… ?
  Parlar en públic, a ser entrevistat, a canviar de professió, por a no encaixar, a perdre els amics, a perdre una parella, a començar o acabar una relació, a expressar els teus sentiments, por al compromís, por a tenir relacions íntimes, a estar sol o sola, a perdre un ser estimat, a no ser suficientment bo/bona, que ens rebutgin… a fracassar…
  Com deia Susan Jeffers© per a algunes persones podria ser tot l'expressat, o potser podries afegir alguns conceptes més a la llista… No importa… Uneix-te a la multitud!
  Encara que el passat i la situació personal de cadascú difereixi molt, el comú denominador és el fet que la por impedeix que tots nosaltres experimentem la vida com realment la desitgem.
  A partir de la meva trajectòria professional i la meva formació com a Doctora en Psicologia Clínica i de la Salut, més l'extensa formació addicional com és en el Coaching i la Psicologia de l'èxit, m'han portat a crear el meu propi mètode : Psi-coaching©.
  El Psi-coaching© (2014) es fonamenta en els principis del Coaching i de l'alt rendiment amb el coneixement més profund de la ment humana.